هێزەکێ ڕزگاری عەفرینێ سەبارەت بە چالاکیێ و هێرشێ شەڕفانەکانشان و هێرشێ دوژمنی ئەرەگێری جە عەفرین و دەوروبەریش  و جەنگ چەنی سپا و چەتە ئەرەگێرەکێ تورکیای جە ماوەو ۱۰ڕووانە ۋەڵاکریای لەشکریش دان و ئەی زانیاریێ و ئامارێشە پەی ڕاو گردیی ئاشکراێ کەردێنۍ:
"ئەرەگێرەکێ گرد جۆرە هێرشێ و کەردێ پەی دلێنەبەردەی گەلی و فاڕای دیموگرافیای ئەنجام مەڎانە"
شەڕڤانەکێمان بە چالاکیێ و مدرامانی قارەمانانە ڕووبەڕوو دوژمنی ئەرەگێری مەببانێۋە کە جە عەفرین و دەوروبەرشەنە گرد جۆرە هێرشێ و کەردێ چەپڵێ پەی دلێنەبەردەی گەلی و فاڕای دیموگرافیای ئەنجامێ مەڎانە و جەی چوارچێۋەنە گورزێ فرە قورسێ گیانیێ و ماددیێشان ۋنە مەڎانێ. جە عەفرین چەتەکێ بێسەروبەرانە و هەر کەسە و تاقمێۋە پەی وێش ژڵێۋیۆۋە و بە ئەنقەست خەڵکی مەدەنی مەکوشانێ، مەڕفانانێ و سامانشان بەتاڵان مەبەرانێ. بەی تەورە سەرجەم یاسێ و مافێ ئانزانی و میاندەوڵەتیێ چێرپا مەۋزانێ.
"جەنگ و مدرامان دژ بە ئەرەگێرتەیی فراۋانتەر مەکەرمێۋە"
جەی قۆناغەنە بە یوگێرتەیی و پەیوەست بییەی گەنجەکانمان بە مدرامانی و ڕووبەڕووبییەی دوژمنی، ئیتر جەنگ و مدرامان دژ بە ئەرەگێرتەیی فراۋانتەر بییەنەۋە و چالاکیێ و هێرشێ کاریگەرتەرێ جە جارانی ئەنجامێ مەڎریانێ و شەۋانە ڕۆچ گورزێ گیانیێ و مادیێ فرە قورستەرێ جە دوژمنی مڎریانێۋە. جەی چوارچێۋەنە تەنها جە ماۋەو ۱۰ ڕووانە دەیان سەربازێ و چەتێ کوشیێنۍ و دەیانی تەریچ بریندارێ بینۍ.
"جە ١٠ ڕووێنە ٧٢ سەربازێ و چەتێ کوشیێنۍ"
بە گردیی جە ماۋوە ۱۰ ڕووانە ئەی هێرشێ و چالاکیێ و جەنگێئ ەنجامێ دریێنۍ و قۆمیێنۍ و زیانەکێ دوژمنی بەی تەورە بیێنۍ:
چالاکیێ و جەنگێ: ٧ جەنگێ دەستەویەخێ و ١٤ چالاکیێ قۆمیێنێ و ئەنجامێ دریێنۍ
هێرشێ زەمینیێ دوژمنی: ۱ هێرش، کە شەڕڤانەکانمان شکست دان
هێرشێ بە چەکێ قورسێ: ٩ هێرشێ
هێرش بە باڵەپڕی بێپیلۆت: ١ هێرش
جموجۆڵێ ئاسمانیۍ: ٤ جارێ بە باڵەپڕێ بێپیلۆتێ و ۱ جار بە هەلیکۆپتەری جەنگی
زیانێ گیانیێ دوژمنی: ١٠ سەربازێ و ٦٢ چەتێ کوشیێنێ و بەگردی ٧٢ چەکدارێ ئەرەگێرێ کوشیێنۍ.
بریندارێ دوژمنی: ١٠ سەربازێ و ١١ چەتێ و بە گردی ١٩ چەکدارێ ئەرەگێرێ
زیاێ ماددیێ دوژمنی: ١ تانک، ٢ چەکێ قورسێ، ٥ ئۆتۆمبێلێ، ٢ ماتۆڕێ دلێنەبریێنۍ
چەکێ و تفاقێ سەربازیێ کە دەسشان سەرەرە گیریان:
٩ چەکێ ئەی کەی - ٤٧ (AK-47)
٢ چەکێ (PKM)
١ چەکی (B-7)
١ چەکی قەناس
١ دووربین
١ دووربینی لەیزەری
٢٠ مەخزەنێ چەکو (AK-47)
٦ ڕەختێ
ژمارەێۋی فرێ گولـلێ (PKM)
٢ تەلەفۆنێ
٤ مووشەکێ (B-7)ی
۱ کۆڵە پشتی (B-7)ی
٢ جانتێ سەربازیێ
ژمارێۋی فرێ بەڵگۍ و شناسنامێ
هاموەخت، ۱ شەڕڤان شەهید بییەن
بە تۆپۋاران جە دەگاو سۆخانەکێی سەر بە شێراۋای ٥ کەسێ مەدەنیێ کە ئەندامێ یەک خانەۋادەیەنە بریندارێ بیێنۍ
